open-index/open-wikipedia-markdown huggingface dataset:
Hans Mild

**Hans Hjalmar Mild** (født 31. juli 1934 i Stockholm, død 23. desember 2007 i Stockholm) var en svensk fotball, bandy og ishockeyspiller som blant annet deltok i de olympiske vinterleker 1964 i Innsbruck.

Mild vant en olympisk sølvmedalje i ishockey under vinter-OL 1964 i Innsbruck. Han var med på det svenske laget som kom på andreplass i turneringen bak Sovjetunionen. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. OL-turneringen var også det 31. verdensmesterskapet i ishockey.

Mild spilte 63 landskamper for Sveriges herrelandslag i ishockey. Han ble svensk mester i ishockey seks ganger og to ganger i fotball. Mild spilte også 31 landskamper for Sveriges herrelandslag i fotball. Han ble tildelt Guldbollen i 1964.

## OL-medaljer
* 1964  Innsbruck -  Sølv i ishockey  Sverige

## VM-medaljer
* 1963  Stockholm -  Sølv i ishockey 
* 1964  Innsbruck -  Sølv i ishockey 

## Referanser


## Eksterne lenker
*
Stilk-og-blad-plott

**Stilk-og-blad-plott**, også kjent som **stamme-blad-diagram**, er i statistikk og informasjonsdesign en hyppig benyttet type diagram for å komprimere og gjøre kvantitative data oversiktlige. Metoden er en videreutvikling av histogrammer.

Stilk-og-blad-plott ble først allment kjent i 1977 gjennom statistikeren John Tukeys utgivelse av boka *Exploratory Data Analysis*.

## Fremstilling av stilk-og-blad-plott
Først må observasjonene sorteres i stigende rekkefølge. Tallene som vil bli brukt i eksempelet er: 
 44 46 47 49 63 64 66 68 68 72 72 75 76 81 84 88 106
Deretter må det avgjøres hvilke siffer som skal utgjøre «stilken» og hvilke siffer som skal vises som «blader». I de fleste tilfeller er stammen høyeste tall, og blandene mindre desimaltall. Ofte må tallene avrundes. I eksemplet under utgjør tierplassene stilken og enerplassene bladene. Tallene som inngår i stilken vises kun én gang, og tallene som utgjør bladene sorteres i stigende rekkefølge på samme linje som stilken de tilhører.

  4 | 4 6 7 9
  5 |
  6 | 3 4 6 8 8
  7 | 2 2 5 6
  8 | 1 4 8
  9 | 
 10 | 6
 
 nøkkel: 5|4=54
 bladenhet: 1,0
 stilkens enhet: 10,0
Bert-Ola Nordlander

**Bert-Ola Nordlander** (født 12. august 1938 i Sundsvall) var en svensk ishockeyspiller som deltok i de olympiske vinterleker 1960 i Squaw Valley, 1964 i Innsbruck, 1968 i Grenoble og 1972 i Sapporo.

Nordlander vant en olympisk sølvmedalje i ishockey under vinter-OL 1964 i Innsbruck. Han var med på det svenske laget som kom på andreplass i turneringen bak Sovjetunionen. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.

Nordlander ble verdensmester i ishockey en gang, 1962 Colorado Springs. Han spilte 195 landskamper for Sveriges herrelandslag i ishockey. I 1967 ble han tildelt Guldpucken.

## OL-medaljer
* 1964  Innsbruck -  Sølv i ishockey  Sverige

## VM-medaljer
* 1962  Colorado Springs -  **Gull** i ishockey 
* 1963  Stockholm -  Sølv i ishockey 
* 1964  Innsbruck -  Sølv i ishockey 
* 1967  Wien -  Sølv i ishockey 
* 1969  Stockholm -  Sølv i ishockey 
* 1965  Tammerfors -  Bronse  i ishockey 
* 1971  Bern/Genève -  Bronse  i ishockey 

## Referanser


## Eksterne lenker
*
Tommy Schmid

**Tommy Schmid** (født 12. april 1988) er en sveitsisk kombinertløper. Han er bror til Jan Schmid som også er kombinertløper, men som representerer Norge.

## Referanser


## Eksterne lenker
*  for både Tommy og Jan Schmid
* 
*  Profil på The-Sports.org (noen resultater)
*  Profil på NBC Olympics 2010
*  Profil på BBC Sport Olympics 2010
*  Profil på Yahoo Sports Olympics 2010
Anne Desclos

**Anne Desclos** (23. september 1907 – 27. april 1998) var en fransk journalist, oversetter og forfatter som skrev under pseudonymene *Dominique Aury* og *Pauline Réage*. Hun er i dag kjent som forfatteren av den erotiske romanen *Histoire d'O* (*Fortellingen om O*) fra 1954, også beryktet for sin sadomasokistisk handling. Desclos avslørte ikke at hun var forfatteren av boken før fire år før sin død, førtito år etter at den første gang ble utgitt. Hun sa at romanen ble skrevet som en rekke kjærlighetsbrev til sin elsker, forfatteren Jean Paulhan, som var en stor beundrer av Marki de Sade. Mange var overbevist om at en slik bok kunne kun bli skrevet av en mann.

Desclos oversatte eller introduserte til det franske lesende publikum velkjente engelske og amerikanske forfattere som Algernon Charles Swinburne, Evelyn Waugh, Virginia Woolf, T. S. Eliot, F. Scott Fitzgerald og tallrike andre. Hun var også en litteraturkritiker og satt i juryen av en rekke framstående litterære priser.

## Referanser


## Litteratur
* David, Angie (2006): ''Dominique Aury'' , Editions Léo Scheer, ISBN 2-7561-0030-7. Fransk biografi om Anne Desclos

## Eksterne lenker
* 
* 
*  «Writer of O», en dokumentar film fra 2004 av Pola Rapaport
*  The complete 'Story of O', eget nettsted om *Histoire d'O* og Dominique Aury
*  Bedell, Geraldine (25. juli 2004): I wrote the story of O, *The Guardian*, The Observer
Tola

**Tola** (hindi तोला; urdu|تول ; fra sanskrit तोलकः *tolaka*) er en sydlig asiatisk tradisjonell enhet for masse som også oversettes **tolah** or **tole**. Den er i dag standardisert som 180&nbsp;troy grains (=1/480 troy unser) og tilsvarer (). Det var baseenheten for masse i det britisk-indiske vektsystemet som ble innført i 1833. Enhetene hadde imidlertid vært i bruk lenge før dette. Den var også i bruk i Aden og Zanzibar: i sistnevnte var en tola lik 11,398&nbsp;gram (0,9772&nbsp;britiske tola, 175,90&nbsp;troy grains).

Tolaen er et vedisk mål, og navnet er avledet fra sanskrit *tol* (तोलः rot तुल्) som betyr "veiing" eller "vekt". En tola var tradisjonelt vekten av 100 tolafrø, og den eksakte vekten varierte derfor med sted og tid. Dette er også en passende vekt for mynter; flere mynter fra før britisk kolonitid, som for eksempel mynter slått under Akbar den store (1556–1605), hadde med mindre avvik masse en tola. Den første rupi (urdu: رپيا *rupayā*), slått under Sher Shah Suri (1540–45), hadde en vekt på 178&nbsp;troy grains, eller bare 1% lettere enn en britisk-indisk tola. Det britiske Ostindiske kompani utga en sølvrupi mynt som veide 180&nbsp;troy grains, og dette ble den praktiske standard referansemassen for tolaen langt inn i det 20. århundre.

Den britiske tola på 180&nbsp;troy unser fra 1833 kan derfor sees som en standardisering mer enn en redefinisjon. Den tidligere standarden i Bengal presidency, det såkalte "sicca vektsystemet", hadde en masse på en Murshidabad rupi på 179,666&nbsp;troy grains. For vektenheter brukt i handelen før 1833 var variasjonen i standarder større enn 1833 justeringen.

Tolaen var grunnenheten for masse i det britisk-indiske systemet, og var også standard mål for gull og søvbarrer. Selv om tolaen ble erstattet av metriske enheter i 1956, er den fortsatt i daglig bruk og en vanlig enhet for gull og sølvbarrer i Bangladesh, India, Nepal, Pakistan og Singapore. Barrer med en vekt på ti tola (ca. 117 gram og en pris på 24&nbsp;400 kr for gull, feb 2010) er de mest vanlige i handelen. Den brukes også i de fleste gullmarkeder i De forente arabiske emirater og andre GCC-land.

## Referanser
Raul Must

**Raul Must** (født 9. november 1987 i Haapsalu) er en estisk badmintonspiller. I 2007 kvalifiserte han seg for Badminton-VM, men ble slått ut allerede i første omgang med 21-12, 21-11 mot Björn Joppien. Han deltok også i Sommer-OL 2008 i Beijing der han også ble slått ut i første kamp mot Przemysław Wacha fra Polen. 

Under Sommer-OL 2020 i Tokyo ble han utslått i gruppespillet.

## Referanser


## Eksterne lenker
* 
* Hjemmeside
Ronny Heer

**Ronny Heer** (født 9. januar 1981) er en sveitsisk tidligere kombinertløper.

## Referanser


## Eksterne lenker
* 
*
Golfrådet

**Golfrådet** fullt navn **Cooperation Council for the Arab States of the Gulf** (CCASG); (Arabisk: مجلس التعاون لدول الخليج العربية) kalles vanligvis **Gulf Cooperation Council** (GCC); (Arabisk: مجلس التعاون الخليجي) er de arabiske gulfstaters råd. Det er en politisk og økonomisk union mellom seks arabiske stater som ligger ved Persiabukten. Organisasjonen har en rekke økonomiske og sosiale formål.

Norge har samarbeid med GCC gjennom EFTA. En handelsavtale mellom EFTA og GCC var ferdigforhandlet 24. april 2008

## Medlemmer







## Se også
* EFTA

## Referanser


## Eksterne lenker
The Cooperation Council for the Arab States of the Gulf – Generalsekretariatet
Rettstripet nepejordloppe

**Rettstripet nepejordloppe** (*Phyllotreta nemorum*) er en bille som tilhører familiegruppen bladbiller (Chrysomelidae). Den er utbredt over hele verden. Den  finnes i Norge. Den lever på ulike kålplanter og på raps.

Rettstripet nepejordloppe er en liten bille, mellom 2,5-3&nbsp;mm lang, men den er denne slektens største art i Norden. Dekkvingene er mørke, med et bredt langsgående gult bånd på hver dekkvinge. Båndet er nesten jevnt bredt hele veien, men er litt smalere på midten. Kroppen er litt langsmal og ikke så oval som bladbillene ofte er. Beina er mørke, men skinnbeinet (leggen) og føttene (tarsene) er rødgult farget.

Både larvene og de voksne (imago) billene lever av å spise av planten, larvene minérer bladene, mens de voksne (imago) lever på selve planten. Enkelte år kan de bli tallrike og regnes da som skadedyr.

Rettstripet nepejordloppe tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Rettstripet nepejordloppe - Fauna Europaea
* Norsk Entomologisk forening
Port St Mary

**Port St Mary** (mansk: *Purt le Moirrey*) er landsby på sørkysten av Man som har sitt navn etter et kapell, *Chapel of St Mary*, dedikert jomfru Maria, som har utsikt over bukta Chapel Bay. I henhold til folketelling i 2006 er det 1 913 innbyggere. En jernbanestasjon for damptoget fra Isle of Man Railway har stasjon rett nord for landsbyen og jernbanen har endestasjon i Port Erin som ligger rett ved.

Havnen i Port St Mary var tidligere preget av et hektisk liv, men er nå sovende og med kun en pub igjen, «The Albert», mens de andre har stengt grunnet for få kunder. Port St Mary var tidligere en betydelig havn for handel og særlig fiske. Landsbyen er fortsatt populær for fiskere og sportsfiskere, og ikke minst turister, hovedsakelig i sommermånedene. 

Den ytre havnen er tilgjengelig ved både flo og fjære, noe som er unikt for de fleste havner på Man. Royal National Lifeboat Institution hadde en redningstjeneste ved havnen siden 1896. Dagens 14 meter lange redningsfartøy, «Gough Ritchie II», ligger ved en permanent flytemolo på utsiden av den ytre moloen. Den kostet £ 1.2 millioner i sin tid. Den indre havna tørker ut ved fjære.

Landsbyen huser Port St Mary Golf Links, øyas eneste golfbane med 9 hull, og dessuten Scoill Phurt le Moirrey, en grunnskole som ble åpnet i skoleåret 1993&ndash;1994. Skolen har syv klasser og en særklasse. Isle of Man Yacht club har også base ved havnen i Port St Mary.

## Eksterne lenker
* Information about Port St Mary
* Multimap
* Isle of Man Yacht Club
* Port St Mary, kortfattet historie, hovedsakelig redningstjenesten
Byer og kommuner i Sachsen

**Byer og kommuner i Sachsen** er en oversikt over 471 politisk selvstendige byer og landkommuner (tysk: *Gemeinden*) i Fristaten Sachsen per 1. januar 2011. Disse er fordelt på:

* 176 byer, herunder
** 3 kretsfrie byer
** 50 større kretsbyer
** 123 andre byer
* 295 landkommuner innenfor 10 landkretser

223 byer og landkommuner har inngått samarbeidsavtaler i form av forvaltningsfellesskap, mens 27 kommuner har inngått 8 forvaltningsforbund.

## Forvaltningsreformer

Etter Tysklands gjenforening har Sachsen gjennomgått en rekke forvaltningsreformer, der administrative organer er blitt slått sammen til større enheter. Kommunene i Sachsen er underlagt kretser, og under kretsreformen i Sachsen i 1994 og 1996 ble antallet kretser redusert fra 48 til 22, mens antall kretsfrie byer økte fra 6 til 7. Under kretsreformen i Sachsen i 2008 ble antallet kretser redusert til 10 og antallet kretsfrie byer redusert til 3.

Kategorien større kretsbyer i denne artikkelen refererer til byer som tidligere var kretshovedsteder eller som har mer enn 17.500 innbyggere.

Samtidig har antallet kommuner gradvis blitt redusert gjennom sammenslåinger, fra 1&nbsp;626 den 3. oktober 1990 til 458 den 1. januar 2012.

## Byer

### Kretsfrie byer
Etter kretsreformen i 2008 ble Fristaten Sachsen inndelt i tre *Landesdirektionen* med hvert sitt hovedsete. Disse tre hovedsetene erstattet den tidligere ordningen, etter Tysklands gjenforening i 1990, med én kretshovedstad (kretsfri by) i hver krets.

### Større kretsbyer
Statusen større kretsbyer tilhører 50 byer. Dette er byer som mistet sin funksjon som kretshovedstad etter kretsreformene i 1994&ndash;1996 og 2008, samt byer med mer enn 17.500 innbyggere.

### Andre byer
Denne statusen tilhører 123 byer med mindre enn 17.500 innbyggere, og som ikke har vært kretshovedsteder.

## Landkommuner

Det finnes 295 landkommuner i Sachsen, fordelt på 10 landkretser (Landkreise).

### [[Vogtlandkreis]]

### [[Landkreis Zwickau]]

### [[Erzgebirgskreis]]

### [[Landkreis Mittelsachsen]]

### [[Landkreis Leipzig]]

### [[Landkreis Nordsachsen]]

### [[Landkreis Meißen]]

### [[Landkreis Sächsische Schweiz-Osterzgebirge]]

### [[Landkreis Bautzen]]

### [[Landkreis Görlitz]]

## Referanser
John Tukey

**John Wilder Tukey** (født 16. juni 1915, død 26. juli 2000) var en amerikansk statistiker.

## Liv og virke
### Bakgrunn
John Tukey ble født i New Bedford i Massachusetts i 1915. Faren var latinlærer og privattutor. Begge foreldrene underviste ham i hjemmet. Han ble imidlertid i hovedsak gitt sin tidlige utdannelse av moren, og gikk til vanlig klasseromsundervisnig bare for visse fag, som for eksempel fransk.

Han tok bachelorgraden i 1936 og mastergraden i kjemi året etter ved Brown University i Providence i Rhohde Island, før han fikk doktorgraden ved Princeton University i matematikk, med en avhandling ved tittel «On denumerability in topology».

### Karriere
Under andre verdenskrig arbeidet han ved et brannforsknignsinstitutt sammen med Samuel Wilks og William Cochran. Etter krigen returnerte han til Princeton samtidig som han arbeidet ved AT&T Bell Laboratories. Tukey ble pensjonert i 1985 og døde femten år senere i New Jersey. 

Tukey skapte flere begreper statistiske metoder som er mye i bruk i dag. Da han arbeidet sammen med John von Neumann skapte han ordet *[[bit]]* som forkortelse for *binary digit*, som  innen informatikken betyr et enkelt tall i totallsystemet. Ordet *bit* ble først benyttet i en vitenskapelig artikkel av Claude Shannon i 1948. 

I 1958 brukte han ordet *software*, som på norsk ble direkte oversatt til programvare, ofte blir han regnet som opphavsmann til dette ordet.

Tukey bidro til lang rekke statistiske metoder og tester som er hyppig brukt i dag. Også innen informasjonsvisualisering var han en pioner. Han skapte begrepet utforskende dataanalyse (*exploratory data analysis*, EDA). Med dette mente han utforsking av datasett ved hjelp av diagrammer forut for hypotesetesting. Dette gjorde han til en av grunnleggerne av fagfeltet data mining. Tukey oppfant flere nye statistiske diagrammer. Blant annet boksdiagrammet og stilk-og-blad plott‎.

Sammen med Marshall Harvey Stone beviste han Stone-Tukey-teoremet, også kjent som *ham-sandwich*-teoremet, fordi følgende klare formulering eksisterer i en matematisk form i en rekke dimensjoner: Det er alltid mulig å ha en sandwich med hvilken som helst ost og skinke på toppen for å dele et flatt snitt i to deler, hver med samme mengde (volummål), brød, ost, skinke i hver halvdel (i *n* dimensjoner, i formuleringen tar man *n* mengder begrenset mål i stedet for tre, hvis underinndeling skjer via et *(n-1)*-dimensjonalt hyperplan).

## Publikasjoner
* 

## Referanser


## Eksterne lenker
* John W. Tukey: His Life and Professional Contributions trykt i *The Annals of Statistics*
* John Wilder Tukey (1915–2000) i *Notices of the American Mathematical Society*
* Memories of John Tukey
* Short biography av Mary Bittrich
* Obituary  fra *[[The New York Times]]*
* "Remembering John W. Tukey", spesialutgave av *[[Statistical Science]]*
*
Irisjordloppe

**Irisjordloppe** (*Aphthona nonstriata*) er en bille som tilhører familiegruppen bladbiller (Chrysomelidae). Den er utbredt i det meste av Europa og østover i Asia. Den finnes i Norge.

Irisjordloppe er mellom 2,2-3&nbsp;mm lang. Den har et blåsvart hode, halsskjold (pronotum) og dekkvinger. Kroppen er har en metallisk glans og er nærmest helt glatt, med en oval form som bladbillene ofte har. Beina er lyse, nær gule, unntatt spissen på de tykke baklårene som har samme farge som kroppen. Antennene er lange og trådformet, mørke, men med noen lyse ledd nærmest hodet. Den er svært lik flere andre jordlopper i samme slekt.

Både larvene og de voksne (imago) billene lever av å spise blad, blant annet på iris. De regnes ikke som skadedyr.

Irisjordloppe tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Irisjordloppe - Fauna Europaea
* Norsk Entomologisk forening
Foxdale

**Foxdale** (mansk: *Forsdal*) er en landsby som ligger i hjertet av Man. Området var tidligere lokaliteten til en av de største blygruvene i Europa. I dag lider området fra avskalling av folk og mangel på fornyelse. Navnet er av norrøn opprinnelse, hvilket endelsen dal indikerer.

Landsbyen faller innenfor sheadingen og valgkretsen Glenfaba og er for tiden representert ved Tynwald og House of Keys ved David Anderson, som også ble valgt i 2001 og på nytt i 2006. Landsbyen er en del av sognet Patrick. Det ligger tre andre landsbyer i nærheten, Dalby i nærheten av kysten på vestsiden av fjellet Dalby, Patrick i nord og Glen Maye ved kysten og i dalen ved samme navn.

## Foxdale «Deads»

Landsbyen er delt i to deler, øvre og nedre Foxdale. Ettersom Foxdale var en gruveby førte driften til at store deler av området rundt landsbyen ble forgiftet av tungmetaller og med plantedød som resultat. Det døde området kalles naturlig nok for «The Deads» og er populært blant de som kjører motocross inntil bøndene i området gikk lei og la ut spiker i løypene.

## Utdannelse
Foxdale har sin egen grunnskole, Foxdale Primary School, som ligger ved Mines Road.

## Gruvedriften
På midten av 1800-tallet var det egen jernbaneselskap og stor gruvedrift ved stedet, faktisk hele fem gruver i aktivitet på det meste; Upper Old Foxdale, Lower Old Foxdale, Old Flappy, Maghie's og Louisa. Selskapet Foxdale Mining Company ble dannet i 1828 av en gruppe engelske forretningsmenn fra Liverpool, Chester og Flintshire med hovedbase i Chester. Dette ble det første moderne gruveselskapet som opererte på Man og ansvarlig for all drift, unntatt i Lonan og Maughold. Virksomheten fortsatte fram til 1911 da den ble endelig nedlagt.

Foxdale Railway var et sidespor som gikk fra St. John's til Foxdale. Den ble åpnet i 1882, men virksomheten dalte betydelig etter 1911, og ble endelig nedlagt i 1960. Jernbanesporet ble fjernet på midten 1970-tallet.

## Sport
Landsbyen har hatt sin egen fotballklubb, Foxdale F.C., siden tidlig på 1990-tallet.

## Referanser


## Eksterne lenker
* Foxdale Primary School, nettsted for grunnskolen
* Foxdale Mines, essay om gruvedriften
* Foxdale Chapels
Ulf Sterner

**Ulf Ivar Erik Sterner** (født 11. februar 1941) var en svensk ishockeyspiller som deltok i de olympiske vinterleker 1960 i Squaw Valley og 1964 i Innsbruck.

Sterner vant en olympisk sølvmedalje i ishockey under vinter-OL 1964 i Innsbruck. Han var med på det svenske laget som kom på andreplass i turneringen bak Sovjetunionen. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. Sterner scoret seks mål i turneringen.

Sterner ble verdensmester i ishockey en gang, 1962 Colorado Springs. Han spilte 189 landskamper for Sveriges herrelandslag i ishockey. I 1963 ble han tildelt Guldpucken. Sterner spilte sin første landskamp 23. november 1958, 17 år, 9 måneder og 12 dager gammel, mot Finland i Södertälje. Han scoret ett mål og Sverige vant med 8-2. Sterner spilte noen kamper som profesjonell for New York Rangers i NHL i 1965/66

## OL-medaljer
* 1964  Innsbruck -  Sølv i ishockey  Sverige

## VM-medaljer
* 1962  Colorado Springs -  **Gull** i ishockey 
* 1963  Stockholm -  Sølv i ishockey 
* 1964  Innsbruck -  Sølv i ishockey 
* 1967  Wien -  Sølv i ishockey 
* 1969  Stockholm -  Sølv i ishockey 
* 1970  Stockholm -  Sølv i ishockey 
* 1973  Moskva -  Sølv i ishockey 
* 1971  Bern/Genève -  Bronse  i ishockey 

## Referanser


## Eksterne lenker
*
Bryon Wilson

**Bryon Wilson** (født 7. april 1988) er en amerikansk freestylekjører som deltok i de olympiske vinterleker 2010 i Vancouver.

Wilson vant en olympisk bronsemedalje under vinter-OL 2010 i Vancouver. Han kom på tredjeplass i kulekjøring bak Alexandre Bilodeau fra Canada og Dale Begg-Smith fra Australia.

## OL-medaljer
* 2010  Vancouver -  Bronse i kulekjøring  USA

## Referanser


## Eksterne lenker
*
Blåmandag

**Blåmandag** (fra tysk *blauer Montag*) er i kirkeåret kallenavn på **fastelavnsmandag**, det vil si mandagen som kommer to dager før den vestkirkelige kristne fastetiden begynner. Blåmandag er dagen etter fastelavnssøndag, mens fetetirsdag og askeonsdag er dagene som følger etter. Datoen for blåmandag varierer mellom 2. februar og 8. mars ut fra når påsken faller. Blåmandag kunne tidligere også bli omtalt som **fleskemandag**.

Det er flere forklaringer på opprinnelsen til ordet «blåmandag». Én er at alteret i kirkene i middelalderen ble dekket med et blått klede denne dagen. Fastens liturgiske farge fiolett var så kostbar at mange kirker ikke hadde råd og i stedet brukte blå farge. Skiftet til fastens farge skjedde mandag etter fastelavnssøndag, derav blåmandag.

Blåmandag var i middelalderen en dag med redusert arbeid, og ordet fikk blant tyske håndverkere en generell betydning av en mandag som var helt eller delvis fri, visstnok fordi tyske tjenestefolk fikk fri den dagen for å komme seg etter det forutgående karnevalet. I Danmark brukes blåmandag om mandagen etter konfirmasjonen, som tradisjonelt har vært fridag. Også i norsk kan blåmandag bety en dag man tar fri.

Betegnelsen «blåmandag» brukes i dag oftere, gjerne spøkefullt, om en dag man kjenner seg elendig etter festing og rangel, synonymt med «dagen derpå». Uttrykket brukes også i overført betydning om en brå overgang til en ny tid preget av edruelighet, nøysomhet og anger etter en lengre periode med bekymringsløs og uansvarlig aktivitet.

Den har ingenting å gjøre med *Blue Monday*, en dato som er sagt å være den mest deprimerende i året, som ble funnet opp av det britiske reisebyrået Sky Travel i 2005.

## Se også
*Bevegelige merkedager

## Referanser


## Eksterne lenker
* Den ekte blåmandagen  – ABC Nyheter
* Fastelavn – Aktiv i Oslo
* Påskeord – Språkrådet
Gausel

**Gausel** er en matrikkelgård, en menighet og en valgkrets i bydelen Hinna i Stavanger. 

## Navnet Gausel
Siste ledd i navnet kan tolkes som *[[sel (hus)|sel]]*, tilsvarende støl eller seterhus.  En alternativ tolkning er gammelnorsk «sil», med betydning «lettflytende vann».  Det første leddet i navnet kan være et eldre navn på Stokkavatnet, basert på gammelnorsk «Gaut» = «overflømming».  Alternativt kan navnet være avledet av mannsnavnet *Gautulfr*. Navnet har vært skrevet Gwsal (1519), Gwswlff (1521) og Goußell (1567).

## Historie
Bosetningen på Gausel kan spores tilbake til steinalderen. Her er rike funn fra bronsealderen og folkevandringstiden, og området ved Jåttånuten var et maktsenter i vikingtiden. Storgården på Gausel viser hvor stor og viktig denne gården var. Grunneier Samuel Gausel fant i 1883 Gauseldronningens grav. I graven var det et kammer på 2,30 x 1,10 m (ytre mål) bygget av rundete stein og dekket av tre steinheller. Gjenstandene i graven viser at det var en svært velstående kvinne som ble begravd her rundt år 850 e.Kr. Smykkene og utstyret i graven vitner om stor rikdom. Både de ovale spennene, den likearmete sølvspennen og armringene er blant de fineste eksemplarene man kjenner fra denne perioden.

Helle skrev at Gausel i middelalderen var eid av Stavangers biskop og domkapitlet. I 1567 eide stiftet 3 pund og en vett korn i Gausel.

I 1519 skattet Tore og Siver på Gausel. De er de første kjente bøndene på Gausel. I 1521 skattet Tore og Sjur på Gausel. Siver og Sjur får en tro en to ulike måter å skrive det samme navnet på, men det kan ikke utelukkes at det var to forskjellige personer. I 1563 bodde Mogens og Alf på Gausel. I 1567 solgte Mogens og Alf på Gausel naut til Bergenhus. Det er nok de samme to som i 1563. I 1567 fikk stiftet fem daler i festeavgift for halve Gausel. Bondens navn er ikke oppgitt. At en viser til halve Gausel tyder på at det fortsatt var to bruk. 17.6.1587 var Torkild på Gausel lagrettemann. 20.4.1591 og 8.4.1605 var Torkild på Gausel lensmann. I 1603-1613 betalte Torkild på Gausel skatt. Torkild ”TO” i sitt segl, som viser til at farens fornavn begynt med O.

## Delområdet
Området består idag stort sett av boliger og blir regnet som et eksklusivt boligområde i Hinna bydel. 

Gauselskogen er fredet under navnet Gausel naturreservat. Naturreservatet utgjør et 56 dekar stort område med edelløvskog og har et usedvanlig rikt fugleliv.  Skogen ligger mellom riksvei 44 og Dronningåsen, hvor det er gjort historiske utgravinger. 

Strandsonen på Gausel er lite tilgjengelig for folk flest. En del småindustri og servicebedrifter ligger her, bl.a. NOKAS – etter at tellesentralen flyttet fra Stavanger sentrum.  

Gausel kirke ble bygget i 1996.

## Litteratur
* Inge Særheim: Stadnamn i Rogaland.  Fagbokforlaget, Bergen 2007, ISBN 978-82-7674-879-6

## Referanser
Figaro (Disney)

**Figaro** er en svart og hvit kattunge som først opptrådte i Walt Disneys «Pinocchio».

Figaro er kanskje mest kjent for å være Geppettos og Pinocchios katt, men han opptrer også som Minni Mus' katt i museuniverset. Han er, i likhet med hunden Pluto, ikke antropomoforisert, men er kun en helt vanlig katt.

## Kilder
* http://coa.inducks.org/character.php?c=Figaro
VILTi

**VILTi**, tidligere **Joika**, er et merkenavn for hermetiske farsekaker, produsert under varemerket Terina, som eies av Nortura SA. VILTi er Norges mest solgte middagshermetikk.

## Kakene
Hver boks hadde et nettinnhold på 800 gram, 50 % kaker og 50 % saus. Fra februar 2020 ble hermetikkboksen erstattet av pappkartonger på 500 gram. Reinsdyrkakene lages av kjøtt fra storfe, rein og sau. Kjøttinnholdet totalt er 36 % og innholdet av reinkjøtt 11 %. Øvrige ingredienser er vann, potetmel, hjertekjøtt av storfe, blodprotein fra svin, svor, ister, krydder (i form av salt, pepper, muskat, ingefær og allehånde) samt melkeprotein og maisglukose.

## Sausen
Sausen kalles viltsaus og tilberedes av vann, hvetemel, vegetabilsk fett (fra palme-, kokos- og rapsolje), geitost, vegetabilsk buljong, natriumglutamat, gjærekstrakt, sukker, løk, grønnsaksekstrakt, maltodekstrin, hvitløk, selleri, myse- og fløtepulver og karamellfarge.

## Historikk
Joika har vært på markedet siden 1960 og ble opprinnelig utviklet og lansert av selskapet P. Hollup AS, Trondheim, senere overtatt av Homes Produkter i Harstad. Gjennom årene har produksjonsvirksomheten og merket skiftet eiere flere ganger. Selskapet Thermex ble etablert i Namsos i 1983 og bygde opp en egen fabrikk. Både Nidar og Trønder-Mat har vært inne på eiersiden.

Inntil navnet ble endret til VILTi var hovedelementet i dekoren på boksen en samegutt, utført av Knut Yran.

## Joika-debatten 2020
Debatten om Joika-merkevaren startet med lansering av kampanjen «Joika» gjennom et samarbeid mellom Nortura og gjenbrukstjenesten Tise på Instagram. Kampanjen ble sterkt kritisert av Samerådet, med påstand om at merkevaren og kampanjen var uttrykk for kulturell appropriasjon, Avisa *[[Nordlys (avis)|Nordlys]]* kommenterte saken på en måte som fikk flere samiske skribenter og kulturpersonligheter til å kritisere avisen og perspektivet i lederartikkelen. *Nordlys* beklaget og endret senere ordlyden i kommentarartikkelen. Debatten førte til at Nortura ønsket dialog med samiske organisasjoner og interessenter.

Sommeren 2020 kunngjorde Nortura endringer i navn og design av produktet. 28. august 2021 kunngjorde Nortura at det nye navnet på produktet er **VILTi**.

## Salg
I 2002 ble det solgt  bokser i Norge. Produktet har sin toppsesong i forbindelse med påske.

## Referanser
Peter MacDonald

**Peter Ian Ronald MacDonald** (født 17. november 1980 i Glasgow) er en skotsk fotballspiller som fra sesongen 2000-2001 spiller for Scottish Premier League-klubben St. Johnstone. Han skrev kontrakt i mars 2001 i en overgang fra Rangers FC som kostet £125&nbsp;000 av den daværende manageren Sandy Clark.

MacDonald ble den første spilleren som laget hat-trick i sesongen 2009-2010 da han 26. desember 2009 scoret tre mål mot Motherwell FC, og dette var et perfekt hat-trick, da de tre målene ble scoret med hvert sitt ben, samt med hodet.

## Eksterne lenker
*
Baard Schumann

**Baard Schumann** (født 31. juli 1970) er en norsk bedriftsleder som har vært administrerende direktør i Selvaag Bolig (frem til 2018), NCC Bolig (2007–2008), markedsdirektør i PEAB Bolig (2004–2006) og regionsjef i DnB Eiendom. I 2020 ledet han oppkjøpet av Veidekke Eiendom som ble til Nordr og ledet konsernet frem til høsten 2021. I dag leder han boligutviklingsfondet UNION Residential Development. 

Schumann har i mange år vært aktiv i den boligpolitiske debatten.

Tidligere etablerte han flere radioselskap i Norge og Russland. I 2005 ble selskapet Power Hit Radio Norge AS, der Schumann var majoritetseier, solgt til JærRadioGruppen AS. Schumann er utdannet ved Handelshøyskolen BI i Oslo.

## Referanser


## Eksterne lenker
* Kronikk i Aftenposten: ''Dyrt med ny boliglov''
Victoria Park (Dingwall)

**Victoria Park**, og kalt **Global Energy Stadium** etter sponsor, er et fotballstadion i Dingwall i Highland i Skottland og er hjemmebanen til fotballlaget Ross County.

Stadionet har to tribuner, hovedtribunen West Stand, og East Stand. Begge disse har seter under tak og går langs begge langsidene. I tillegg er det to ståtribuner bak de to målene – North Terrace og South Terrace – disse går også under navnene Academy End (North Terrace) og The Jail End (South Terrace). Jail End har dette kallenavnet siden det gamle fengselet og politistasjonen lå rett ved denne delen av anlegget. Den tidligere fengselstomten er nå bygget ut med boliger, men politiet er fortsatt der.

Bortesupportere blir som regel plassert på den nordlige enden av West Stand, men dersom disse er mange vil de også bli sluppet inn på ståtribunen i Nord, Academy End.
__NOTOC__
## Opprusting av anlegget i 2012 etter opprykk

Etter at Ross County First Division og rykket opp i Scottish Premier League (SPL), ble stadionet opprustet våren og sommeren 2012 for å møte kravene fra SPL, blant annet kravet om 6&nbsp;000 sitteplasser. Laget inngikk imidlertid også en avtale med Inverness Caledonian Thistle FC om å kunne spille kamper på Caledonian Stadium, ca. 30 minutters kjøring unna, om utbyggingene skulle bli ferdig i tide. 19. juli 2012 ble det imidlertid meldt at Victoria Park var godkjent til bruk i SPL. Opprustingen av anlegget medførte monering av sitteplasser på Jail End, bygging av en ny North Stand, installere undervarme på banen og utvidelse av parkeringsmulighetene. Victoria Park fikk sponsornavnet **Global Energy Stadium**, etter selskapet som var etablert av styrelederen i Ross County chairman, Roy MacGregor, etter at opprustingen var fullført i juli 2012.

## Galleri

Fil:Victoria_park_1.jpg|West Stand
Fil:Victoria_park_2.jpg|Jail End
Fil:East Stand, Victoria Park - geograph.org.uk - 1083835.jpg|East Stand 
Fil:Home of the Staggies - geograph.org.uk - 922193.jpg|Hovedinngang


## Referanser


## Eksterne lenker
* 
* Ross County Football Club 
* «Ross County celebrate promotion to SPL» BBC Sport 10. april 2012
* «SPL approve Ross County ground share with Inverness» BBC Sport 29. mars 2012
Lorinčík

**Lorinčík** (ungarsk: *Szentlőrincke* – inntil 1895 *Lőrincke*) er en av den slovakiske byen Košices bydeler. Den befinner seg vest for byens sentrum og er en del av distriktet (slovakisk *[[Okres]]*) Košice II. Lorinčík hadde .

Bydelen ble for første gang nevnt i en skriftlig kilde i 1280, og da som *Gord*. Inntil 1918, da den ble en del av det nye landet Tsjekkoslovakia, var den en del av Kongeriket Ungarn. I 1938-1945  var Lorinčík en del av Ungarn etter den første dommen i Wien. Frem til 1976 var bydelen en egen kommune.

## Referanser


## Eksterne lenker
*
Luník IX

**Luník IX** er en av den slovakiske byen Košices bydeler. Den befinner seg vest for byens sentrum og er en del av distriktet (slovakisk *[[Okres]]*) Košice II. Luník IX hadde .

Bydelen ble oppført i årene 1981 til 1989, og er siden 1990 en offisiell bydel. I Luník IX hører rundt halvparten av innbyggerne til romanifolket. 

Luník IX er et skoleeksempel på hvordan Romanifolket i østlig Sentral-Europa ble plassert i gettoer etter kommunismens fall. Romanifolket bodde da hovedsakelig i sentrum av Košice, men ble flyttet – dels med vold – til Luník IX som lå perifert i forhold til sentrum. Etter dette har flere mindre sammenstøt funnet sted, i mars 2009 ble seks romani-barn mishandlet på en politistasjon.

Det er meningen at et borgervern som Romanifolket selv driver skal ta seg av den offentlige orden, og bydelens beboere støttes av mange menneskerettsinitiativer både i og utenfor Slovakia.

## Referanser


## Eksterne lenker
*
Myslava

**Myslava** (ungarsk: *Miszlóka*, tysk: *Deutschendorf* eller *Teutschendorf*) er en av den slovakiske byen Košices bydeler. Den ligger vest for byens sentrum og er en del av distriktet (slovakisk *[[Okres]]*) Košice II. Myslava hadde .

Bydelen ble for første gang nevnt i en skriftlig kilde i 1230, og da som *Mysloa*. Etter tatarenes innfall i det 13. århundre lot kong Béla IV av Ungarn tyskere bosette seg i området. I århundrenes løp har disse blitt assimilert inn i den slovakiske befolkningen. Navnet *Deutschendorf* vitner om denne delen av bydelens historie. Myslava er siden 1968 en av Košices bydeler.

## Referanser


## Eksterne lenker
*
RealClimate

**RealClimate** er en kommentarside (blog) om klimatologi av en gruppe faglig aktive klimatologer. Den beskriver sitt mål som å sørge for raske svar på aktuelle saker og sørge for sammenheng som ofte mangler i andre kommentarer.

## Anerkjennelse
Opprettelsen av RealClimate ble lagt merke til av redaktørene i de akademiske tidsskriftene *[[Science]]* og *[[Nature]]*.

I 2005 fikk RealClimate utmerkelsen «Science and Technology Web Award» av redaktørene i *[[Scientific American]]*.

I 2006 sammenstilte *Nature* en liste med de 50 mest populære bloggene skrevet av vitenskapsmenn, som målt av Technorati. RealClimate var da nummer 3 på denne listen.

I 2008 ble RealClimate listet av TIME Magazine blant de 15 beste nettsteder om miljøtemaer.

## Medlemmer

De faste bidragsyterne til RealClimate er:
* Gavin Schmidt
* Michael E. Mann
* Eric Steig
* Raymond S. Bradley
* Stefan Rahmstorf
* Rasmus Emil Benestad
* Caspar Ammann
* Thibault de Garidel
* David Archer
* Raymond Pierrehumbert

Tidligere bidragsytere:
* William M. Connolley frem til 2007.

Andre klimatologer bidrar til RealClimate som gjesteskribenter.

## Climategate
I november 2009 ble private e-poster lekket fra Climatic Research Unit of the University of East Anglia in Norwich, England (se climategate). Blant disse var det flere fra Michael Mann. 9. februar 2006 utdyper han hensikten med RealClimate:

Skeptikere har stilt spørsmål ved nettstedets nøytralitet. Steve McIntyre, en profilert klimaskeptiker, beskylder nettstedet for å sensurere skeptiske postinger tilbake i 2005, og det er opprettet en egen blogg, *RC Rejects* med det denne bloggen hevder er forkastede innlegg.

## Referanser


 

  



## Eksterne lenker
* RealClimate
Peres

:*For den bibelske personen med samme navn, se [[Peres (sønn av Makir)]]*
**Peres** er i Bibelen navnet på en sønn av Juda. Juda fikk tvillingene Peres og Serah med sin tidligere svigerdatter Tamar. Peres var far til Hesron og Hamul.

## Referanser
Sídlisko KVP

**Sídlisko KVP** («KVP-bydelen») er en av den slovakiske byen Košices bydeler. Den befinner seg vest for byens sentrum og er en del av distriktet (slovakisk *[[Okres]]*) Košice II.

KVP er en forkortelse for *Košický vládny program*, på norsk *[[Kaschauerprogrammet|Kaschauer-regjeringens program]]*. Bydelen ble grunnlagt i 1980, og den er siden 1990 en av Košices offisielle bydeler.

## Eksterne lenker
*
Košice-Západ

**Košice-Západ** («Košice-vest») er en av den slovakiske byen Košices bydeler. Den befinner seg sørvest for byens sentrum og er en del av distriktet (slovakisk *[[Okres]]*) Košice II. Košice-Západ hadde .

Bydelen består av boligfeltet Nové mesto – Terasa og restene av den opprinnelige boligbebyggelsen sør for sykehuset, samt områdene Luník I til VIII og 9. časť (boliger). I områdene Luník III og IV ligger et militært treningsområde. Sykehuset, *Východoslovenský ústav srdcových chorôb*, er spesialisert i hjertemedisin. Gjennom bydelen renner to elver, Čičkovský potok og Račí potok, og den har tre parker, Aničkin, Katkin og Zuzkin park.

I Košice-Západ begynte man byggingen av eneboliger på 1920- og 1930-tallet. En del av dem er revet, men noen finnes fortsatt. 22. februar 1962 begynte byggingen av det nye boligfeltet som kalles *Nové mesto – Terasa*. Utbyggingen fortsatte frem til 1971.

## Referanser


## Eksterne lenker
*
King’s Men

**King's Men** var et engelsk teaterkompani grunnlagt i 1603. Det ble snart det ledende skuespillerselskapet i London. Det ble først kalt Lord Chamberlain’s Men, men endret navn til King's Men etter dronning Elisabeth døde i 1603. Kompaniet ble da belønnet med en kongelig patent av den nye kongen. Selskapet ble eid av blant annet Shakespeare.
Victoria Park

**Victoria Park** kan vise til flere steder og de fleste er oppkalt etter Victoria av Storbritannia.

Blant disse er:
* Victoria Park (Dingwall) – et fotballstadion i Highland i Skottland
* Victoria Park (Hartlepool) – fotballstadion i Hartlepool
* Victoria Park (Glasgow)
* Victoria Park (Manchester)
* Victoria Park (Melbourne) – en australsk fotballstadion i Abbotsford i Melbourne, Australia
* Victoria Park (Øst-London) – et parkområde i Tower Hamlets i London
Line (film)

***Line*** er en norsk film fra 1961 regissert av Nils Reinhardt Christensen. Filmen deltok i programmet ved Cannes filmfestival samme år. Filmen er basert på Axel Jensens roman med samme navn.

Filmmusikken   ble komponert av Egil Monn Iversen og utgitt av Warner Bros. Records Inc. på vinyl/EP i 1961.

## Handling
Dårlige nerver har forårsaket problemer for den unge sjømannen Jacob, og han blir tvunget til å mønstre av i Rotterdam. En doktor råder ham til å reise tilbake til Norge og snakke med faren sin, hvis tyranni var grunnlaget for Jacobs mentale tilstand og morens psykiske lidelse. Jacob vender snart tilbake til Norge. Men i stedet for å møte faren, oppsøker han sin tidligere venn Gabriel. Gabriel hjelper ham med å finne seg en ny jobb, og Jacob begynner å skrive en bok.

Jacob møter også Line, som han var veldig glad i før han dro til sjøs. Hun inviterer ham til en fest hvor de møter Laffen, som også er forelsket i Line. Line velger imidlertid Jacob, og de innleder et forhold. Men Line tror snart at hun har blitt gravid, og det oppstår konflikt mellom dem når hun ønsker å ta abort. Jakobs far sender en sjekk med penger til Jacob som en gest for forsoning, men Jacob ønsker fremdeles ikke kontakt med ham. Han tar imidlertid imot sjekken, og reiser på båt-ferie med Line.

Men når de er på ferie får de nyheten om at Laffen har blitt alvorlig skadet i en trafikk-ulykke. Jacob oppdager at Laffen var Lines første elsker. I irritasjon forlater han Line, for en annen kvinne. Men han vender senere tilbake til Line, selv om forholdet deres fremdeles er preget av konflikter. Jacob oppsøker til slutt faren sin, før han planlegger å reise til sjøs igjen. 

## Medvirkende
* Margarete Robsahm – Line
* Toralv Maurstad – Jacob
* Henki Kolstad – Gabriel Sand
* Sissel Juul – Hanne
* Elisabeth Bang – Jacobs søster
* Rønnaug Alten – Jacobs mor
* Truuk Doyer – A Passionate Demon
* Rolf Søder – Benna
* Rolf Christensen – Jacobs far
* Atle Merton – Laffen
* Per Lillo-Stenberg – Jeno
* Ragnhild Hjorthoy – Ellen
* Per Christensen – Putte
* Odd Borg – Kalle
* Ulf Wengård – Pål
* Frithjof Fearnley – Lines far
* Wenche Medbøe – Veslemøy
* Olava Øverland – En passasjer

## Eksterne lenker
*
Down to Earth (Ozzy Osbourne-album)

***Down to Earth*** er et heavy metal-musikkalbum og det åttende studioalbumet til Ozzy Osbourne. 

Albumet ble utgitt 16. oktober 2001 og nådde en 19.-plass på den britiske albumlisten og en 4.-plass på den amerikanske Billboard albumlisten.

Albumet er det første med bassist Robert Trujillo og trommeslager Mike Bordin.

## Sporliste
# «Gets Me Through» (Ozzy Osbourne, Tim Palmer) – 5:04 
# «Facing Hell» (Osbourne, Palmer, Scott Humphrey, Geoff Nicholls) – 4:26 
# «'Dreamer» (Osbourne, Marti Frederiksen, Mick Jones) – 4:45 
# «No Easy Way Out» (Osbourne, Palmer) – 5:06 
# «That I Never Had» (Osbourne, Joe Holmes, Robert Trujillo, Frederiksen) – 4:24 
# «You Know... Pt. 1» (Osbourne, Palmer) – 1:06 
# «Junkie» (Osbourne, Holmes, Trujillo, Frederiksen) – 4:28 
# «Running Out of Time» (Osbourne, Frederiksen, Jones) – 5:06 
# «Black Illusion» (Osbourne, Palmer, Andy Sturmer, Nicholls) – 4:21 
# «Alive» (Osbourne, Danny Saber) – 4:54 
# «Can You Hear Them?» (Osbourne, Holmes, Trujillo, Frederiksen) – 4:59 
# «No Place for Angels» (Osbourne, Palmer, Nicholls) – 3:23

## Personell
* Ozzy Osbourne – vokal
* Zakk Wylde – gitars
* Robert Trujillo – bass
* Mike Bordin – trommer

## Eksterne lenker
*
Jordskjelvet i Ancash 1970

**Jordskjelvet i Ancash i 1970** i Peru var et undersjøisk jordskjelv som inntraff den 31. mai. Kombinert med et jord- og snøskred, som ble utløst av jordskjelvet, så er dette den verste naturkatastrofen i Perus historie. 

Jordskjelvet rammet regionene Ancash og La Libertad. Episenteret til jordskjelvet lå 35 kilometer utenfor kysten i Stillehavet. Styrken på jordskjelvet lå på mellom 7,9 og 8,0 på Richters skala. 

Det nøyaktige tidspunktet for jordskjelvet var søndag ettermiddag klokken 15:23:31 lokal tid (20:23:31 UTC) og det varte i 45 sekunder. Skjelvet destabiliserte nordveggen på fjellet Nevado Huascarán, som forårsaket et stein-, is- og snøskred som begravde landsbyene Yungay og Ranrahirca. Skredet startet som en stor masse med is og stein som var omtrent 910 meter bred og 1,6 kilometer lang. Skredet tilbakela en distanse på 18 kilometer med en gjennomsnittshastighet på mer enn 160 kilometer i timen. På veien tok skredet med seg ekstra masse i form av breavsetninger, og i det det kom fram til Yungay, så er det beregnet at skredet hadde en masse på 80 millioner kubikkmeter med vann, gjørme og stein. 

## Omkomne og skader
Det offisielle dødstallet fra jordskjelvet og skredet kom opp i 74 194 mennesker, men noen beregninger viser at tallet kunne ha vært så høyt som 80 000 mennesker. Omtrent 25 600 var savnet og 131 331 ble skadet. Over en million mennesker ble hjemløse og enda tre millioner mennesker ble rammet på en eller annen måte. I Yungay døde 20 000 mennesker som følge av skredet og bare 400 overlevde. De overlevende inkluderte de som var på høye steder i byen, som for eksempel kirkegården og også 300 barn som var på et sirkus ved den lokale stadionet. 

Jordskjelvet rammet et område på 83 000 kvadratkilometer, et område større enn Belgia og Nederland til sammen. Skader og panikk ble rapportert også i Ecuador, og rystelser kunne merkes i det sentrale og vestlige Brasil. 

Katastrofen ødela det som var av den regionale infrastrukturen. De økonomiske tapene kom på over en halv milliard amerikanske dollar. Byer, landsbyer så vel som elektriske og sanitære anlegg til disse ble enten ødelagt eller sterkt skadet. 

Områder som ble hardt rammet var kystbyene Chimbote (den største byen i Ancash), Casma, Supe og Huarmey. I Chimbote ble rundt 80 til 90 % av bygningene i byen ødelagt, noe som rammet 3 millioner mennesker. 

Den panamerikanske motorveien ble også skadet slik at det ble vanskelig å få fram nødhjelp. Jernbanen mellom Chimbote og Santa Valley ble ubrukelig på 60 % av ruten. 

Myndighetene i Peru har nedsatt et forbud mot utgravninger i området hvor landsbyen Yungay ligger begravd, fordi at det blir regnet som et nasjonalt gravsted. Barna som overlevde på stadionet i byen ble bosatt rundt omkring i verden. I 2000 ble det bestemt at den 31. mai skulle bli en offisiell minnedag, for å minnes den nest dødeligste seismiske katastrofen i Sør-Amerika, kun overgått av Jordskjelvet i Haiti i 2010. 

Hver 31. mai avholder skolene i Peru en jordskjelv-øvelse for å minnes denne katastrofen.
James Manos jr.

**James Manos jr.** er en amerikansk manusforfatter og produsent.

Manos arbeidet som produsent og skribent på den første sesongen av The Sopranos. I 1999 Manos vant Emmy Award for sitt utestående arbeid med "College" episoden av The Sopranos. Prisen ble delt med The Sopranos-skaperen David Chase.

Han fullført to sesonger som konsulterende produsent på The Shield. Han utviklet skrev og produserte tv-serien Dexter på Showtime. Han ble nominert til Writers Guild of America Award for beste dramaserie for sitt arbeid med den første sesongen av Dexter.

## Eksterne lenker
*
Eternity

***Eternity*** er debutalbumet til det amerikanske progressiv/power metal-bandet Kamelot.

Albumet ble utgitt august 1995 på Noise Records.

## Sporliste
# «Eternity» – 5:42
# «Black Tower» – 4:06
# «Call of the Sea» – 5:15
# «Proud Nomad» – 4:52
# «Red Sands» – 4:10
# «One of the Hunted» – 5:27
# «Fire Within» – 4:55
# «Warbird» – 5:23
# «What About Me» – 4:22
# «Etude Jongleur» – 0:50
# «The Gleeman» – 6:20

## Personell
* Mark Vanderbilt – vokal
* Thomas Youngblood – gitar
* David Pavlicko – keyboard
* Glenn Barry – bassgitar
* Richard Warner – trommer

## Eksterne lenker
*
Dominion (album)

**''Dominion'' ** er det andre studioalbumet til det amerikanske progressiv/power metal-bandet Kamelot.

Albumet ble utgitt i 1997 på Noise Records. Det var det siste med vokalist Mark Vanderbilt og trommeslager Richard Warner.

## Sporliste
# «Ascension» – 1:25
# «Heaven» – 3:40
# «Rise Again» – 4:07
# «One Day I'll Win» – 5:40
# «We Are Not Separate» – 3:46
# «Birth of a Hero» – 5:17
# «Creation» – 5:07
# «Sin» – 3:38
# «Song of Roland» – 4:54
# «Crossing to Rivers» – 4:30
# «Troubled Mind» – 4:40

## Personell
* Mark Vanderbilt – vokal
* Thomas Youngblood – gitar
* David Pavlicko – keyboard
* Glenn Barry – bassgitar
* Richard Warner – trommer

## Eksterne lenker
*